Subject: Arstide ja patsientide organisatsioonide ühiskiri HPV vähkide eliminatsiooni teemal
From: "Kristina Seimann" <[email-masked]>
To: <[email-masked]>, <[email-masked]>, "Karmen Joller - SOM" <[email-masked]>, <[email-masked]>, "Info - SOM" <[email-masked]>, "Kadi-Liis Veiman" <[email-masked]>
Cc: "Maie Egipt" <[email-masked]>, "Marju Kase" <[email-masked]>, <[email-masked]>,Mari-Leen Pärn <[email-masked]>, "Anneli Elme - PERH" <[email-masked]>,Jüri Teras - PERH <[email-masked]>, "[email-masked]" <[email-masked]>,Aleksandra Šavrova - PERH <[email-masked]>, "Mait Altmets - PERH" <[email-masked]>
Date: Fri, 5 Dec 2025 12:48:01 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Signe Riisalo
Riigikogu sotsiaalkomisjoni esimees

Riina Solman
Riigikogu sotsiaalkomisjoni aseesimees

Karmen Joller
Sotsiaalminister

Koopia: Kadi-Liis Veiman
Eesti Vähitõrje Võrgustiku juht

Teema: emakakaelavähi ning teiste HPV-st põhjustatud vähkkasvajate 
elimineerimise strateegia Eestis vajab tuge. Iga 26. haigestumine vähki on 
välditav.

Esitame onkoloogide, naistearstide ja infektsioonhaiguste erialaliitude ning 
vähipatsientide esindusorganisatsioonide ühisavalduse seoses inimese 
papilloomiviirusest (HPV) põhjustatud vähkkasvajate elimineerimise 
strateegia elluviimisega Eestis.

Eestis on iga 26. pahaloomuline kasvaja põhjustatud nakatumisest HPV-ga, 
kuigi seda saaks ära hoida. Kõige levinum HPV-st põhjustatud pahaloomuline 
kasvaja on emakakaelavähk. 2023. aastal haigestus Eestis 18,3 naist 100 000 
naise kohta emakakaelavähki (Eesti Vähiregister), mis on enam kui kaks korda 
kõrgem haigestumuskordaja naise kohta võrreldes näiteks Soomega (NORDCAN 
2025) ja kõrgem kui maailma keskmine emakaelavähi haigestumuskordaja ehk 
14/100 000 naise kohta (Globocan 2025).
Lisaks emakakaelavähile on HPV-st põhjustatud mitmed teised vähkkasvajad, sh 
suuneelu vähkkasvaja, mille kasvav haiguskoormus mõjutab järjest enam nii 
naisi kui ka mehi, kuigi haigestumised on võimalik ära hoida läbi HPV vastu 
vaktsineerimise; emakakaelavähi puhul ka vähieelse seisundi avastamise 
sõeluuringu.
See on põhjus, miks HPV-ga seotud eriarstide- ja patsientide ühingutena 
pöördume Teie poole ESTCAN Eesti Vähitõrje Võrgustiku HPV-st põhjustatud 
vähkide elimineerimise strateegialoome Eesti töörühma toetuseks:

Kutsume üles seadma sarnaselt teiste Euroopa Liidu riikidega HPV-st tingitud 
vähkkasvajate elimineerimine Eestis strateegiliseks tervisepoliitika sihiks:

*	Teame, et tänaselt positsioonilt eeldab elimineerimise eesmärk sisulisi 
lahendusi, sh tõsta oluliselt HPV vastu vaktsineerimise ja emakakaelavähi 
sõeluuringu hõlmatust sihtrühmas. Samuti luua võimalusi HPV vastase 
vaktsineerimise kättesaadavuseks laiematele sihtrühmadele ning 
riskirühmadele, mis toetaks hõlmatuse kasvu elanikkonnas tervikuna  ja 
vähendaks seega viiruse laia levikut (Eesti on WHO järgi kõrge HPV levikuga 
riik).
*	Teeme ettepaneku kaaluda võimalust käsitleda HPV vähkide elimineerimise 
eesmärki  ja tegevusi Olulise Tähtsusega Riikliku Küsimusena Riigikogus.
*	Palume Teie tagasisidet ja võimalust kohtumiseks, et HPV elimineerimise 
vajadust ja võimalusi koostöös arutada ja leida lahendused, mis aitaksid 
luua rakendatavad sihid HPV vähkide elimineerimiseks Eestis.

Pöördumine koos tausta avava infoga on lisatud manuses.

Lugupidamisega,

HPV-ga seotud arstide erialaliitude ja vähipatsientide 
esindusorganisatsioonide juhid

Maie Egipt
Tarmo Seliste
Marju Kase
Anneli Elme
Jüri Teras
Piret Veerus
Mait Altmets
Aleksandra Šavrova

Edastas:
Kristina Seimann
Eesti Vähitõrje Võrgustiku ESTCAN poolt juhitud HPV vähkide elimineerimise 
strateegialoome juhtrühma liikmena

Tartu Ülikooli kommunikatsiooniuuringute doktorant/
BECID nooremteadur tervisekommunikatsiooni valdkonnas

(+372) 50 98 692
______________
Latest publications:

Seimann, K., Siibak, A. & Napp, M. Exploring subjective understandings among 
vaccine-hesitant individuals: findings from a Q methodology study.Humanit 
Soc Sci Commun 12, 1578 (2025). https://doi.org/10.1057/s41599-025-05799-4